ദ്വിദിന സന്ദര്ശനത്തിനായി കരസേന മേധാവി ജമ്മുകശ്മീരിലേയ്ക്ക് ന്യൂഡല്ഹി: കരസേന മേധാവി എംഎം നരവാനെ ദ്വിദിന സന്ദര്ശനത്തിനായി ജമ്മുകശ്മീരിലേയ്ക്ക്. പ്രദേശത്തെ സുരക്ഷ സാഹചര്യം വിലയിരുത്താനായാണ് നരവാനെയുടെ സന്ദര്ശനം. ഇതോടൊപ്പം നിയന്ത്രണരേഖയിലും കരസേന മേധാവി സന്ദര്ശനം നടത്തും. ആഭ്യന്തരമന്ത്രി അമിത് ഷായുടെ സന്ദര്ശനത്തിനു മുന്നോടിയായാണ് കരസേന മേധാവി ജമ്മുകശ്മീര് സന്ദര്ശിക്കുന്നത്. കേന്ദ്ര സര്ക്കാരിന്റെ ജനസമ്ബര്ക്ക പരിപാടിയുടെ ഭാഗമായാണ് ആഭ്യന്തരമന്ത്രി ജമ്മുകശ്മീരില് എത്തുന്നത്. ഒക്ടോബര് 23 മുതല് 25 വരെയാണ് അമിത് ഷായുടെ സന്ദര്ശനം. ജമ്മുകശ്മീരില് തുടരുന്ന തീവ്രവാദ ആക്രമണങ്ങള് പ്രദേശത്ത് ഭീകരാന്തരീക്ഷം സൃഷ്ടിച്ചിരിക്കുകയാണ്. ഇതുവരെ ഏഴ് സൈനികരാണ് വീരമൃത്യുവരിച്ചത്. ഇതിനെതിരേ സേന ശക്തമായി തിരിച്ചടിക്കുകയാണ്. തീവ്രവാദികളെ തുരത്താന് സൈന്യം സുസജ്ജമാണെന്ന് ഉദ്യോഗസ്ഥര് അറിയിച്ചു. കഴിഞ്ഞ ദിവസം ജമ്മുകശ്മീരില് രണ്ട് ഇതര സംസ്ഥാന തൊഴിലാളികള് ഭീകരരുടെ ആക്രമണത്തില് കൊല്ലപ്പെട്ടിരുന്നു. ഇതോടെ ഈ മാസം ഭീകരാക്രമണത്തില് കൊല്ലപ്പെട്ട സാധാരണക്കാരുടെ എണ്ണം പതിനൊന്നായി. കുറച്ചു ദിവസങ്ങളായി പുല്വാമയിലും ശ്രീനഗറിലും നാട്ടുകാര്ക്കെതിരെ ഭീകരരുടെ ആക്രമണം വര്ദ്ധിച്ചു വരികയാണ്.